Missatge: No puc amagar més la meva impaciència amb els pobles europeus. D'experiència personal ací a Alemanya puc confirmar que encara roman molta gent que em demana: "Escolta, i això del català, què? Un dialecte, no?" En aquestes situacions intento mantenir la calma (que em costa moltíssim) i solc fer una pregunta com a resposta: "A Holanda i Dinamarca hi tenen les seves pròpies llengües nacionals, doncs a Catalunya igual." I clar, després no podem fer altra cosa que començar amb la política. "Però Dinamarca és un país, clar que tenen llur llengua pròpia. Però 'Catalània' o com es diu és una regió d'Espanya." Jo, malgrat estar acostumat a la ignorància total i omnipresent respecte al tema, ja estic fins al collons. Intento tranquil.litzar-me dient-me que jo també n'era, d'ignorant. Començo a explicar quina és la història del conflicte lingüístic i nacional a Catalunya (per a mi en aquests moments sinònim amb PPCC) i que només perquè molts catalans creuen que Espanya és un estat plurinacional no vol dir que siguin un poble violent i terrorista. Començo a explicar, si la persona em deixa, que el catalanisme no és un regionalisme tancat i antieuropeu i per què és legítim que els catalans tinguin una llengua diferent. La veritat, però, és que n'estic cansat, n'estic fart. Què més hem de fer perquè tot Europa sàpiga qui som i què parlem? La resposta tots la coneixem. Així és el món.
Emocions: sadness
anger

Resposta: És molt fàcil considerar que els ignorants són sempre els altres. Però jo ja estic tan acostumat, per exemple, a que aquí la gent fiqui Mèxic (i Cuba i Guatemala, etc.) a Sudamèrica, que ni m'emprenyo ni tan sols dic res. Jo mateix ja dic que sóc un "sudaca". I ara, si parlem de nacions sense estat (n'hi ha moltes, saps?), quanta gent aquí sap res de Baluxistan, les illes Faroe, Khalistan, Nagaland, etc.? En tots els països la gent es preocupa de lo seu, del que passa als EUA i del que surt a les notícies. Res més. Perquè han de ser diferents a Alemanya? (No dic que sigui bo. Dic que ningú se salva; tots som iguals.)
Emocions: anger, distrust